
Panagutin at parusahan si Lacson, Estrada at iba 
pang direktang may pakana ng mga pambobomba 


sa Kamaynilaan 


M ariing binabatikos ng 
Partido Komunista ng 
Pilipinas ang rehimeng US- 
Estrada sa pagsasagawa ng 
teroristang mga pambobomba at 
pagkitil sa buhay ng mahigit 15 
inosenteng sibilyan. 


Pagbabayaran ng rehimeng US- 
Estrada nang malaki ang terorismo 
nito. Binibigyan nito ng dagdag na 
katwiran ang Bagong Hukbong 
Bayan na maglunsad ng mga aksyong 
pagparusa sa pinakamasasamang 
elemento ng naghaharing pangkat, 
laluna sa mga pasista at teroristang 
direktang nagpakana ng 
pambobomba nitong Disyembre 30, 
sa pangunguna ni Gen. Panfilo 
Lacson. 

Tanging ang rehimeng US- 
Estrada ang may pakinabang sa 
pambobombang ito. Isinagawa ito ni 
Estrada at ng kanyang mga 
pangunahing pasistang upisyal sa 


Pahayag ni Gregorio “Ka Roger” Rosal 
Tagapagsalita, Partido Komunista ng Pilipinas 


AFP at PNP upang gamiting dahilan 
sa pagpuntirya sa mga personalidad 
sa malapad na nagkakaisang 
prenteng anti-Estrada, ilayo ang 
atensyon sa paglilitis laban kay 
Estrada at gumawa ng eksena para 
muling makapagbida. Nais ni Estrada 
na lumikha ng kaguluhan at takutin 
ang mamamayan sa desperadong 
pagtatangkang hadlangan ang tuluy- 
tuloy na paglakas ng kilusang 
protesta, laluna ang inaasahang 
muling pagsambulat nito sa pagpasok 
ng 2001. 

Gayunpaman, tiyak na hindi nito 
mapipigilan ang mamamayang 
Pilipino sa paglulunsad ng mga 
protesta dahil napakalalim ng galit at 
napakatindi nang pagkamuhi nila sa 
ubod nang bulok na gubyernong 
Estrada. Anumang terorismo at 
pasismo ni Estrada laban sa 


mamamayan ay tiyak na lalo lamang 
magpapaliyab sa apoy ng protesta. 
Ang pagsalakay sadi armadong mga 
sibilyan ay nag-uudyok sa 
mamamayan na maglunsad ng higit 
na malalaki at matigting na aksyong 
masa. 

Habang naninindigan ang Partido 
at BHB na ang pagpapabagsak sa 
rehimeng Estrada ay idudulot 
pangunahin ng mga bigwas ng 
mapayapa at militanteng mga 
dambuhalang aksyong masa sa 
kalunsuran, nakahanda ang mga 
rebolusyonaryong pwersa, laluna ang 
mga mandirigma ng BHB sa 
kanayunan, na ibayo pang paigtingin 
ang digmang bayan sa buong bansa 
atilunsad ang mga armadong taktikal 
na opensibang tutulong sa 
pagpapabagsak sa gumegewang- 
gewang nang rehimen. El 

